สุดเศร้าจัสตินเสือขาววัย 4 ปี ดาวเด่นไนท์ซาฟารี ตายด้วยโรคไตวาย
เชียงใหม่ไนท์ซาฟารี แถลง จัสติน เสือโคร่งขาวปลอด อายุ 4 ปี ตายด้วยโรคไตวาย เริ่มจากมีอาการซึม ไม่กินอาหาร ก่อนจะนอนไม่ยอมลุก สาเหตุที่เพิ่งเปิดเผยเนื่องจากต้องรอผลชันสูตรที่ชัดเจน เผยเป็นดาวเด่นตัวดัง ขวัญใจนักท่องเที่ยว     ,เมื่อวันที่ 27 พ.ย.58 ที่ห้องโถงท่าแพ ภายในศูนย์ประชุมและแสดงสินค้านานาชาติเฉลิมพระเกียรติ 7 รอบพระชนมพรรษา อ.เมืองเชียงใหม่ นายศราวุฒิ ศรีศกุน ผู้อำนวยการสำนักงานเชียงใหม่ไนท์ซาฟารี ได้ชี้แจงกรณี จัสติน เสือโคร่งขาวปลอดวัย 4 ปี เสียชีวิต,นายศราวุฒิ ศรีศกุน กล่าวว่า จัสติน เป็นเสือโคร่งขาวปลอด เพศผู้ วัย 4 ปี ทางเชียงใหม่ไนท์ซาฟารี ได้ทำการแลกเปลี่ยนมาจากฟาร์มเอกชนแห่งหนึ่ง ซึ่งในตอนนั้นจัสติน อายุได้ 8 เดือน นำมาเลี้ยงไว้ที่ไนท์ซาฟารีซึ่งมีเสือโคร่งขาวอยู่ประมาณ 20 ตัว ทางเชียงใหม่ไนท์ซาฟารีได้ให้การดูแลเป็นอย่างดี และฝึกจนเป็นเสือขาวแสนรู้ขวัญใจของนักท่องเที่ยว,จนกระทั่งเมื่อวันที่ 17 พ.ย.ที่ผ่านมาช่วงเวลา 09.00 น. เจ้าหน้าที่ผู้ดูแลได้เข้ามาตรวจสุขภาพสัตว์ พบว่า จัสติน ไม่ยอมกินอาหาร มีอาการซึมเล็กน้อย เมื่อทางพี่เลี้ยงเรียกชื่อก็ไม่ยอมมา พี่เลี้ยงจึงได้แจ้งให้ทาง นายสัตวแพทย์อนุรุทธิ์ อังศุสิงห์ สัตวแพทย์ประจำเชียงใหม่ไนท์ซาฟารีเข้ามาดูอาการ พบว่าจัสตินมีอาการอ่อนแรง ล้มตัวลงนอน เรียกไม่ลุก และในช่วงระยะเวลาต่อมาไม่นาน จัสตินได้หยุดหายใจและเสียชีวิตลง,ต่อมาทาง นายสัตวแพทย์อนุรุทธิ์ อังศุสิงห์ ได้ประสานงานร่วมกับนายสัตวแพทย์กิตติกร บุญศรี อาจารย์นายสัตวแพทย์ คณะสัตวแพทยศาสตร์ มหาวิทยาลัยเชียงใหม่ ร่วมกันผ่าชันสูตร พบว่าเสือโคร่งขาวจัสติน มีอาการติดเชื้อบริเวณลำใส้และไต โดยไตมีจุดเลือดออก และพบก้อนเนื้อที่ไต ซึ่งอาจเป็นสาเหตุให้เกิดภาวะไตวายชนิดเฉียบพลันได้ นอกจากนี้ ทางทีมสัตวแพทย์ยังได้เก็บเนื้อเยื่ออวัยวะภายในบางส่วน เพื่อชันสูตรเชิงลึก ที่ศูนย์ชันสูตรโรคสัตว์ คณะสัตวแพทยศาสตร์ มช.ต่อไป,สำหรับ จัสติน เป็นเสือโคร่งขาวปลอด ซึ่งเป็นเสือโคร่งขาวที่เกิดจากการผสมพันธุ์แล้วเกิดจากความผิดปกติทางพันธุกรรม ทำให้ลายหายไป เป็นเสือโคร่งขาวทั้งตัว ซึ่งตามปกติแล้วจัสติน เป็นเสือที่เชื่อง และฉลาด เป็นที่รักของผู้เลี้ยงดูและเจ้าหน้าที่เชียงใหม่ไนท์ซาฟารี อย่างไรก็ตาม การที่ทางเชียงใหม่ไนท์ซาฟารี เพิ่งจะออกมาเปิดเผยต่อสาธารณชน เป็นเพราะต้องรอผลชันสูตรเนื้อเยื่อสาเหตุการเสียชีวิต จนทราบว่าเกิดจากไตวาย พร้อมกันนี้ ทางสัตวแพทย์เชียงใหม่ไนท์ซาฟารี ยืนยันว่าการเสียชีวิตของจัสตินไม่ได้เกิดจากโรคติดต่อ แต่เป็นโรคที่สามารถเกิดขึ้นได้เฉพาะตัว ไม่ว่าคนหรือสัตว์. 
เชียงใหม่ไนท์ซาฟารี แถลง จัสติน เสือโคร่งขาวปลอด อายุ 4 ปี ตายด้วยโรคไตวาย เริ่มจากมีอาการซึม ไม่กินอาหาร ก่อนจะนอนไม่ยอมลุก สาเหตุที่เพิ่งเปิดเผยเนื่องจากต้องรอผลชันสูตรที่ชัดเจน เผยเป็นดาวเด่นตัวดัง ขวัญใจนักท่องเที่ยว
เสือขาว,เสือโคร่งขาว,เสือโคร่งขาวตาย,จัสติน,เสือไตวาย,แถลงข่าวเสือตาย,เชียงใหม่ไนท์ซาฟารี,เชียงใหม่,ข่าว,ไทยรัฐ,ข่าวทั่วไทย,ข่าวภูมิภาค